Regstreekse uitsending: Hoe oorleef my besigheid die Covid-19-pandemie?Kundiges is dit eens dat die uitwerking wat die inperking op Suid-Afrika se ekonomie gaan hê, veel groter is as die impak van die virus self. Derduisende kleinsakeondernemings voel die skade wat die inperkingsregulasies aanrig, reeds aan eie lyf, met talle wat nie weet of hulle weer hul deure sal kan open nie. Boonop staan baie ondernemings agter in die ry vir regeringshulp as gevolg van rasvereistes wat deel uitmaak van die kriteria wanneer daar vir hulp aansoek gedoen word. Wat staan kleinsakeondernemings in dié uitdagende omstandighede te doen? Is die regulasies billik, en belangriker nog – is daar iets aan te doen? Hoe kan kleinsakeondernemings daarin slaag om die Covid-19-krisis te oorleef? Wat kan kleinsakeondernemings wat nie nou hul deure kan oopmaak nie, solank doen om hul besigheid voor te berei vir ŉ sakeomgewing wat totaal anders gaan uitsien as waaraan ons gewoond is wanneer die Covid-19-pandemie verby is? Freek Robinson gesels vandag namens Maroela Media met Johan Schoeman, ŉ sakeman en eienaar van ŉ aantal sakeondernemings, en Piet le Roux, uitvoerende hoof van SakeLiga, oor die impak van die Covid-19-pandemie en meegaande regulasies op kleinsakeondernemings. Volg die regstreekse uitsending van hierdie gesprek Vrydag, 8 Mei 2020 om 14:00 op Maroela Media se Facebook-blad. Die video sal ook onderaan hierdie artikel beskikbaar wees. Die impak van regulasies op kleinsakeondernemings Kundiges is dit eens dat die uitwerking wat die inperking op Suid-Afrika se ekonomie gaan hê, veel groter is as die impak van die virus self. Derduisende kleinsakeondernemings voel die skade wat die inperkingsregulasies aanrig, reeds aan eie lyf, met talle wat nie weet of hulle weer hul deure sal kan open nie. Freek Robinson gesels vandag namens Maroela Media met Johan Schoeman, ŉ sakeman en eienaar van ŉ aantal sakeondernemings, en Piet le Roux, uitvoerende hoof van SakeLiga, oor die impak van die Covid-19-pandemie en meegaande regulasies op kleinsakeondernemings.Maak jy in dié tyd staat op Maroela vir betroubare, gebalanseerde nuus en gesprekke wat jou ingelig hou soos hierdie een? Maak 'n finansiële bydrae om Maroela te help om hiermee vol te hou. Besoek https://maroelamedia.co.za/donasies/ om meer te lees oor hoe jy Maroela kan ondersteun. Posted by Maroela Media on Friday, May 8, 2020